fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Turvapaikanhakijan mielenterveydestä on pidettävä huoli - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Maahanmuutto ja kulttuurinen moninaisuus, Mielenterveys
Maamme joutui syksyllä 2015 uudenlaisen tilanteen eteen, kun tänne saapui turvapaikanhakijoita huomattavasti aiempaa enemmän. Ensimmäinen haaste oli saada tulijoille katto pään päälle, patja, peitto, tyyny ja ruokahuolto pelaamaan. Seuraavaksi aloitettiin alkuterveystarkastukset, tiedotettiin terveysasioista ja jaettiin vaihtovaatteita.
Tällä hetkellä merkittävin turvapaikanhakijoiden terveyteen liittyvä kysymys on mielenterveyden edistäminen ja ongelmien hoito. Maahanmuuttovirasto kertoi syyskuun lopun tiedotteessaan, että lokakuun 2015 jälkeen vastaanottokeskuksissa on tehty viisi itsemurhaa. Itsemurhayritysten määrä on ollut ainakin kolminkertainen.
Mielenterveys on uudistuva voimavara, se kuluu ja uusiutuu joka päivä. Traumaattiset kokemukset ja menetykset altistavat mielenterveyden häiriölle. Mielenterveyttä edistävät ja ylläpitävät läheisiltä saatu tuki, tunne kuulumisesta johonkin ryhmään ja yhteisöön, kokemus oman elämän hallinnasta ja mahdollisuus olla aktiivinen toimija niin omassa elämässä kuin yhteisössäkin.
Perustarpeiden tyydyttäminen ja elämän ennakoiminen ja jatkuvuus ovat psyykkisen hyvinvoinnin peruspilareita.
Odottaminen vastaanottokeskuksissa kuluttaa mielenterveyttä. Maahanmuuttovirasto, vastaanottokeskukset, järjestöt ja lukuisat yksityishenkilöt ovat pyrkineet tukemaan voimavarojensa puitteissa turvapaikanhakijoita muun muassa tarjoamalla mielekästä tekemistä. Pitkään mielenterveyttä rasittaneissa, vaikeissa olosuhteissa eläneissä turvapaikanhakijoista osa on pärjännyt hyvin, osalla on arkea haittaavia mielenterveyden ongelmia ja osalla vaikeita ongelmia.
Lasten ja nuorten tilanne on vaikein: heidän tulisi kasvaa ja kyetä siirtymään omassa psykososiaalisessa kehityksessään eteenpäin huolimatta kuorimittavasta tilanteesta.
Aikuisille turvapaikanhakijoille kuuluu terveydenhuoltolain mukaan kiireellinen hoito, ja vastaanottolain mukaan myös terveydenhuollon ammattihenkilön välttämättömäksi arvioima hoito. Tärkeitä mielenterveyspalveluja ovat päivystyspalvelut ja itsemurhaa yrittäneen tapauksessa psykiatrinen arvio, jatkohoitosuunnitelma ja välttämätön jatkohoito.
Vastaanottolain mukaan alaikäisille kuuluvat samat terveyspalvelut kuin muillekin kunnassa asuville alaikäisille. Lasten ja nuorten mielenterveyden ja psykososiaalisen kehityksen kannalta on ensiarvoisen tärkeää, että turvapaikanhakijalapset ja -nuoret saavat heille lain mukaan kuuluvat palvelut. Niihin kuuluvat myös ehkäisevät palvelut kuten neuvola ja koulu- ja opiskeluterveydenhuolto, joita on viime vuosina kehitetty havaitsemaan ja hoitamaan myös mielenterveyden ongelmia.
Itsemurhat ja yritykset koskettavat yhteisöä
Itsemurha tai sen yritys koskettaa Suomessa noin 30 läheistä joka päivä. Itsemurhan tehneen läheiset tarvitsevat kriisiapua sekä usein myös pitkäjänteisempää apua, sillä toipuminen vie aikaa. Ulkopuolinen apu on tarpeen, koska lähipiirissä ei usein ole keinoja tai voimavaroja itsemurhan käsittelyyn.
Mielenterveyden häiriöihin, erityisesti itsemurhayrityksen jälkeen tulisi saada nopeasti hoitoa. Yhden oven ja matalan kynnyksen periaatteella annettavan tuki on tärkeää. Itsemurhaa yrittänyt tarvitsee välittömän ensiavun lisäksi suunnitelman jatkohoidoksi ja hoidon vaikutusten seuraamisen.
Turvapaikanhakijoiden määrän yllättävä lisääntyminen on haastanut terveyspalvelumme. Laki ja ammattieettiset sitoumukset määrittävät hoidon periaatteet. Lasten ja nuorten tulee saada taustastaan riippumatta samat palvelut kuin muutkin alaikäiset kuntalaiset. Aikuisten kiireelliset mielenterveyden häiriöt tulee hoitaa ja itsemurhaa yrittäneille tulee aina ja poikkeuksetta tehdä hoitosuunnitelma.
Kun palvelujärjestelmä kohtaa uusia haasteita, esille tulevat järjestelmän vahvuudet ja heikkoudet. Uusi tilanne pakottaa kehittämään toimintatapoja, mikä auttaa ja hyödyttää jatkossa meitä kaikkia. Maailma ja oma yhteiskuntamme sen osana elävät nyt jatkuvaa muutosta.
Ventevogel P et al. Mental health and psychosocial support for refugees, asylum-seekers and migrants on the move in Europe: a multi-agency guidance note ; 2015.
Pakolaisten mielenterveystoimien valtakunnallinen kehittämishanke(PALOMA)
Päivi Santalahti ylilääkäri Mielenterveys, THL
Timo Partonen tutkimusprofessori Yhdenvertaisuus, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.